
A V I Z

asupra proiectului de Lege privind dreptul senatelor universitare de a stabili cuantumul taxelor pentru susţinerea examenelor  de finalizare a studiilor de către absolvenţii învăţământului superior particular.



Cu adresa nr.217 din 7 iunie 1999, înregistrată sub nr.440/XVIII/11 din 8 iunie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, proiectul de lege menţionat mai sus.



În şedinţa din 16 iunie 1999, Comisia juridică, de disciplină şi imunităţi a examinat acest proiect de lege şi a hotărât, cu majoritate de voturi să îl avizeze favorabil, în forma adoptată de Senat la 31 mai 1999.

Având în vedere conţinutul juridic şi obiectul reglementării, proiectul de lege face parte din categoria legilor ordinare.

               P R E S E D I N T E,                   SECRETAR,

              Emil Teodor Popescu             Nicolae Grădinaru

